stanford-oval/wikipedia huggingface dataset:
Soome ulme

| Soome ulme |
| --- | --- |

Kirjailija:  Arvi Nikkarev (toim.)
Kieli:  viro
Genre:  spekulatiivinen fiktio
Kustantaja:  Skarabeus
Julkaistu:  2008
Ulkoasu:  sidottu
Sivumäärä:  334
ISBN:  978-9985-9346-7-8

Löydä lisää kirjojaKirjallisuuden teemasivulta
Soome ulme: Ulmeantoloogia on virolaisen Skarabeus-kustantamon vuonna 2008 julkaisema antologia, joka sisältää kuuden suomalaisen kirjoittajan aikaisemmin ilmestyneitä novelleja. Kokoelman on toimittanut ja kääntänyt Arvi Nikkarev.
Sisältö

Johanna Sinisalo: Lendav Hollandlane (Lentävä hollantilainen)
M. G. Soikkeli: Berliini näitelavad (Jännittävää olisi nähdä pihalla dinosauruksia)
Johanna Sinisalo: Baby Doll (Baby Doll)
Petri Salin: Kuninga kogutud hullused (Kuninkaan kootut hulluudet)
Petri Salin: (Kui) Zirma on olemas ((Jos) Zirma on)
Jenny Kangasvuo: Igas lihatükis on tahe (Kaikessa lihassa on tahto)
Jenny Kangasvuo: Merelaine naha all (Aalto nahan alla)
Anne Leinonen: Tss, tss! tegid need (Shh shh, ne sanoivat)
Anne Leinonen: Teislane (Toisinkainen)
Susi Vaasjoki: Jutumeister (Taruntekijä)
Ingrid Alexandra (Norjan prinsessa)

| Ingrid Alexandra |
| --- | --- |
 Prinsessa Ingrid Alexandra vuonna 2018.
Syntynyt:  21. tammikuuta 2004 (ikä 20) Oslo, Norja
Suku:  Glücksburg
Isä:  Haakon
Äiti:  Mette-Marit
Uskonto:  Norjan kirkko
Ingrid Alexandra (s. 21. tammikuuta 2004 Oslo, Norja), Norjan prinsessa, on Norjan kruununprinssin Haakonin ja Mette-Maritin ensimmäinen lapsi. Hän on Norjan kruununperimysjärjestyksessä toisena isänsä jälkeen. Hänellä on velipuoli Marius ja nuorempi veli, prinssi Sverre Magnus (s. 2005).
Noustessaan valtaistuimelle Ingrid Alexandrasta on tarkoitus tulla Norjan ensimmäinen naispuolinen hallitsija sitten Margareeta I:n, joka hallitsi Kalmarin unionia vuosina 1387–1412.
Syntymä ja kaste

Ingrid Alexandra syntyi Oslon yliopistollisessa sairaalassa vuonna 2004.
Prinsessan ristiäiset järjestettiin 17. huhtikuuta kuninkaallisen palatsin kappelissa, jossa tapahtuman toimitti Oslon piispa, Gunnar Stålsett. Hänen kummeinaan toimivat Espanjan kuningas Felipe VI, Tanskan kruununprinssi Frederik, Ruotsin kruununprinsessa Victoria, hänen isoäitinsä Marit Tjessem ja hänen tätinsä Märtha Louise.
Koulutus ja kuninkaalliset velvollisuudet

Vuonna 2010 Ingrid Alexandra aloitti peruskoulun Jansløkkan ala-asteella, mutta vaihtoi koulua pariin otteeseen. Vuonna 2020 hän aloitti Elvebakkenin lukiossa Oslossa.
Prinsessan konfirmaatio tapahtui 31. elokuuta 2019 palatsin kappelissa Oslon piispan Kari Veitebergin johtamana.
Ingrid Alexandran ensimmäinen edustustehtävä oli vuonna 2009, jolloin hän yhdessä isänsä kanssa tapasi nuoria ympäristöaktivisteja maailman ympäristöpäivänä. Samassa yhteydessä kuninkaan linnan edustalla pidettiin aiheeseen liittyvä lasten paraati.
Päivää ennen 18. syntymäpäiväänsä prinsessa kävi isänsä tavoin virallisesti tutustumassa Norjan suurkäräjiin, korkeimpaan oikeuteen ja pääministerin virastoon.
Tammikuussa 2024 Ingrid Alexandra aloitti vuoden kestävän asepalveluksen.
Kunnianosoituksia

Pyhän Olavin ritarikunta (Norja, 2022)
Harald V:n perheen ritarikunta (Norja, 2022)
Kuningashuoneen 100-vuotismitali (Norja, 2005)
Harald V:n vuosien 1991–2016 juhlamitali (Norja, 2016)
Elefanttiritarikunta (Tanska, 2022)
Galleria

Prinsessa Ingrid Alexandran monogrammi.
Ingrid Alexandra isänsä Haakonin sylissä vuonna 2007
ICO Global Communications

ICO Global Communications (Holdings) Limited (NASDAQ: ICOG (Arkistoitu – Internet Archive)) on mobiilin satelliittitietoliikenteen yhdysvaltalainen operaattori. Yhtiön pääkonttori on Restonissa, Virginiassa.
Velkaa, vakuutuksia ja oikeuden tuomioita

Yhtiö perustettiin tammikuussa 1995 nimellä ICO Global Communications. Sen kaavailtiin rakentavan konstellaation mobiilin tietoliikenteen satelliitteja keskikorkeilla radoilla, mutta tämä  toteutui yhden F2-satelliitin muodossa. Näitä satelliitteja tilattiin Hughesilta 12 kappaletta, joka tehdas sittemmin fuusioitiin Boeing Satellite Systems-yhtiöön. ICO meni velkasaneeraukseen elokuussa 1999.
Yhtiö aloitti uudestaan uusien sijoittajien panoksilla toukokuussa 200 "New ICO":na, jolloin tavoite oli geosynkrooniset satelliitit Pohjois-Amerikan päällä ja hybroditietoliikenne. FCC hyväksyi ICO G1-satelliitin ja matkapuhelinverkon yhteiskäytön tälle operaattorille.
Syyskuussa 2000 ICO tilasi Hughesilta 3 satelliittia ja aiemmin kaavaillun konstelaation suursarjan suunnitellusta tai keskeneräisistä 11 satelliiteista aiottiin tehdä GEO-radan satelliitteja. Hughes vaihtoi tässä vaiheessa omistajaa. 19.6.2001 Atlas II laukaisi yhden satelliitin. Kaksi satelliitti on sen jälkeen ollut valmiina toimitettavaksi, jahka ICO maksaa niistä Boeingille. Yhtiö kävivät oikeutta, joka määräsi Boeingin maksamaan ICOlle noin 600 miljoonaa dollaria korvauksia.
Yhdysvalloissa toimiva tytäryritys ICO North America sai uuden nimen DBSD North America toukokuussa 2009, kun ICO siirtyi velkasaneeraussuojauksen (Chapter 11) kautta suoritustilaan. Yhtiön omaisuus - G1-satelliitti - siirtyi uudelle yhtiölle, joka sai 750 miljoonaa dollaria rahoitusta. Toukokuussa 2009 yhtiö ilmoitti, ettei Pohjois-Amerikan toiminnot vielä tuota tulosta. Toukokuussa 2009 Euroopan komissio ei antanut ICOn EUssa toimivalle tytäryritykselle ICO Satellite toimilupaa S-kaistan tietoliikenteeseen.
F2-satelliitti

Yhtiön ensimmäinen satelliitti Hughes HS 601- tyyppinen ICO F-1 tuhoutui laukaisun epäonnistumisessa 13. maaliskuuta 2000.  19.6.2001 Atlas II laukaisi F2-satelliitin MEO-radalle.
G1-satelliitti

2000-luvulla yhtiön on kaavaillut ns. hybridijärjestelmän rakentamista, joka käyttäisi matkapuhelinverkkoa ja satelliittietoliikennettä. Huhtikuussa 2008 ICOn omistama ICO G1-satelliitti laukaistiin geosynkrooniselle radalle.  Satelliitin oli rakentanut Space Systems/Loral.
Aiheesta muualla

Official ICO website
NSSDC SPACEWARN Bulletin - ICO G1 - 2008-016A
NSSDC Master Catalog - ICO G1 - 2008-016A
Lloyd's satellite constellations - Overview - ICO (Arkistoitu – Internet Archive)
AT&T CruiseCast
Sonodan oireyhtymä

Sonodan oireyhtymä on Japanissa vuonna 1988 kuvattu oireyhtymä, johon liittyy kasvojen erityinen pyöreys, nenän mataluus ja suun pienikokoisuus. Psykomotorinen kehitys on ollut viivästynyt, ja synnynnäisistä sydänvioista on todettu pulmonaalistenoosia ja kammioväliseinäaukkoa. Poikkeavaa on ollut myös ihon erityinen tummuus ja käsien viivojen poikkeavuudet. Sonodan oireyhtymä on katsottu peittyvästi periytyväksi.
Ingrid Bergmanin filmografia ja teatteriesiintymiset

Bergman Alfred Hitchcockin ohjaamassa elokuvassa Notorious – kohtalon avain (1946).
Tämä on luettelo Ingrid Bergmanin filmografiasta ja teatteriesiintymisistä.
Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1932 | Rakkautta ja alkoholia | Landskamp | jonottava tyttö |
| 1935 |  | Munkbrogreven | Elsa Edlund |
| 1935 | Myrskyluodon pappi | Bränningar | Karin Ingman |
| 1935 | Swedenhielmit | Swedenhielms | Astrid |
| 1935 | Vapunaattona | Valborgsmässoafton | Lena Bergström |
| 1936 | Auringonpuolella | På solsidan | Eva Bergh |
| 1936 | Intermezzo | Intermezzo | Anita Hoffman |
| 1938 | Dollareita | Dollar | Julia Balzar |
| 1938 | Neljä kisälliä | Die vier Gesellen | Marianne Kruge |
| 1938 | Naisen kasvot | En kvinnas ansikte | Anna Holm / Anna Paulsson |
| 1939 | Vain yksi yö | En enda natt | Eva Beckman |
| 1939 | Intermezzo | Intermezzo | Anita Hoffman |
| 1940 | Kesäkuun yö | Juninatten | Kerstin Norbäc / Sara Nordanå |
| 1941 | Aatamilla oli neljä poikaa | Adam Had Four Sons | Emilie Gallatin |
| 1941 | Taivaan viha | Rage in Heaven | Stella Bergen |
| 1941 | Tri Jekyll & Mr Hyde | Dr. Jekyll and Mr. Hyde | Ivy Peterson |
| 1942 | Casablanca | Casablanca | Ilsa Lund |
| 1943 | Kenelle kellot soivat | For Whom the Bell Tolls | María |
| 1944 | Kaasuvalo | Gaslight | Paula Alquist Anton |
| 1945 | Noiduttu | Spellbound | tohtori Constance Petersen |
| 1945 | Uhkapeliä Saratogassa | Saratoga Trunk | Clio Dulaine |
| 1945 | Pyhän Maarian kellot | The Bells of St. Mary’s | sisar Mary Benedict |
| 1946 | Kohtalon avain | Notorious | Alicia Huberman |
| 1948 | Riemukaari | Arch of Triumph | Joan Madou |
| 1948 | Orleansin neitsyt | Joan of Arc | Jeanne d’Arc |
| 1949 | Kauriin merkeissä | Under Capricorn | Lady Henrietta Flusky |
| 1950 | Stromboli | Stromboli | Karin Bjiorsen |
| 1952 | Europa ’51 | Europa ’51 | Irene Girard |
| 1953 | Meidän naisemme | Siamo donne | itsenään (osassa ”Ingrid Bergman”) |
| 1954 | Matka Italiassa | Viaggio in Italia | Katherine Joyce |
| 1954 | Uskottomuus | La paura | Irene Wagner |
| 1954 |  | Giovanna d’Arco al rogo | Jeanne d’Arc |
| 1956 | Elena ja miehet | Elena et les hommes | prinsessa Elena Sokorowska |
| 1956 | Anastasia | Anastasia | Anna Koreff / Anastasia |
| 1958 | Hätävalhe | Indiscreet | Anna Kalman |
| 1958 | Kuudennen onnen majatalo | The Inn of the Sixth Happiness | Gladys Aylward |
| 1961 | Pidättekö Brahmsista? | Goodbye Again | Paula Tessier |
| 1961 |  | Auguste | nainen (cameo) |
| 1964 | Vierailu | The Visit | Karla Zachanassian |
| 1964 | Keltainen Rolls-Royce | The Yellow Rolls-Royce | Gerda Millett |
| 1967 |  | Stimulantia | Mathilde Hartman (osassa ”Kaulanauha”) |
| 1969 | Kaktuksen kukka | Cactus Flower | Stephanie Dickinson |
| 1970 | Kävely kevätsateessa | A Walk in the Spring Rain | Libby Meredith |
| 1973 |  | From the Mixed-Up Files of Mrs. Basil E. Frankweiler | rouva Frankweiler |
| 1974 | Idän pikajunan arvoitus | Murder on the Orient Express | Greta Ohlsson |
| 1976 | Kohtalon tuulet | A Matter of Time | kreivitär Lucretia Sanziani |
| 1978 | Syyssonaatti | Höstsonaten | Charlotte Andergast |
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1961 | 24 tuntia erään naisen elämästä | Twenty-Four Hours in a Woman’s Life | Clare Lester |
| 1963 | Hedda Gabler | Hedda Gabler | Hedda Gabler Tesman |
| 1966 |  | The Human Voice | yksinpuhelu |
| 1982 | Nainen nimeltä Golda | A Woman Called Golda | Golda Meir |
Televisio

| Vuosi | Suomenkielinen nimi | Alkuperäinen nimi | Rooli | Jakson nimi |
| --- | --- | --- | --- | --- |
| 1959 |  | Startime | kotiopettajatar | ”The Turn of the Screw” |
| 1977 |  | Great Performances | juontaja | ”Childhood” |
Teatteri

| Teatteri> Vuosi | Teatteri> Suomenkielinen nimi | Teatteri> Alkuperäinen nimi | Teatteri> Rooli | Teatteri> Esityspaikka |
| --- | --- | --- | --- | --- |
| 1940 | Liliom | Liliom | Julie | Forty-Fourth Street Theater, New York City, New York |
| 1941 | Anna Christie | Anna Christie | Anna Christopherson | Lobero Theatre, Santa Barbara, Kalifornia |
| 1946–1947 | Lothringenin Johanna | Joan of Lorraine | Jeanne d’Arc / Mary Grey | Alvin Theater, New York City, New York |
| 1953 | Jeanne d’Arc polttoroviolla | Jeanne d’Arc au bûcher | Jeanne d’Arc | Teatro San Carlo, Napoli, Italia |
| 1956 | Teetä ja sympatiaa | Tea and Sympathy | Laura Reynolds | Théâtre de Paris, Pariisi, Ranska |
| 1962 | Hedda Gabler | Hedda Gabler | Hedda Gabler | Théâtre Montparnasse, Pariisi, Ranska |
| 1965 | Kuukausi maalla | A Month in the Country | Natalia Petrovna | Yvonne Arnaud Theatre, Guildford, Iso-Britannia |
| 1967–1968 | Kaikki maailman rikkaus | More Stately Mansions | Deborah Harford | Broadhurst Theatre, New York City, New York |
| 1971 | Kapteeni Brassboundin kääntymys | Captain Brassbound’s Conversion | Lady Cecily Waynflete | Cambridge Theatre, Lontoo, Iso-Britannia |
| 1972 | Kapteeni Brassboundin kääntymys | Captain Brassbound’s Conversion | Lady Cecily Waynflete | Opera House, Kennedy Center, Washington, D.C. |
| 1973 | Viisas aviovaimo | The Constant Wife | Constance Middleton | Albery Theatre, Lontoo, Iso-Britannia |
| 1975 | Viisas aviovaimo | The Constant Wife | Constance Middleton | Shubert Theatre, New York City, New York |
| 1977 |  | Waters of the Moon | Helen Lancaster | Festival Theatre, Chichester, Iso-Britannia |
| 1978 |  | Waters of the Moon | Helen Lancaster | Haymarket Theatre, Lontoo, Iso-Britannia |
Skaunin kirkko

| Skaunin kirkko Skaun kirke |
| --- | --- |
 Kirkko vuonna 2000.
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1100-luku
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skaunin kirkko (norj. Skaun kirke) on Skaunin kunnassa Trøndelagin läänissä Norjassa sijaitseva kivinen pitkäkirkko 1100-luvulta.
Kuvia

Alttari
Aiheesta muualla

Kuvia tai muita tiedostoja aiheesta Skaunin kirkko Wikimedia Commonsissa
Sonny Stitt

Sonny Stitt
Sonny Stitt (2. helmikuuta 1924 Boston, Massachusetts – 22. heinäkuuta 1982 Washington DC) oli yhdysvaltalainen jazzsaksofonisti. Hän oli yksi aktiivisimmista levyttäjistä bopin ja sen jälkeisen kauden aikana. Hän soitti sekä altto- että tenorisaksofonia. Charlie Parkerin tyyli vaikutti häneen vahvasti. Muihin vaikuttajiin kuului Lester Young. 1940-luvun alussa Stitt soitti Tiny Bradshawin yhtyeessä, ja vuonna 1945 hän liittyi Billy Eckstinen big bandiin. Hän teki yhteistyötä Gene Ammonsin, Dexter Gordonin ja myöhemmin Dizzy Gillespien kanssa. Hän julkaisi levytyksiä useiden levy-yhtiöiden kautta muiden muassa Bud Powellin ja J. J. Johnsonin kanssa.
1970-luvun alussa Stitt liittyi The Giants of Jazz -kokoonpanoon, johon kuuluivat Gillespie, Art Blakey, Kai Winding, Thelonious Monk ja Al McKibbon. Stitt kuoli sydänkohtaukseen.
Sithonía

| Sithonía> Σιθωνία |
| --- | --- |
 Sithonían niemi (keskellä) satelliittikuvassa.
  Sithonía 
Sijainti:  40°5′2″N, 23°53′4″E
Merialue:  Egeanmeri
Korkein kohta:  Astrapokaméno, 817 m
Valtio
Valtio:   Kreikka
Alue:  Keski-Makedonia
Alueyksikkö:  Chalkidikí
Kunta:  Sithonía
Asutuskeskukset:  Néos Marmarás, Nikíti
Sithonía (kreik. Σιθωνία) on niemi Makedoniassa Pohjois-Kreikassa. Se on keskimmäinen Chalkidikín niemimaan kolmesta niemestä ja työntyy Egeanmereen sen luoteisosassa. Niemen pituus on noin 50 kilometriä ja leveys kapeimmassa kohdassa noin viisi kilometriä.
Sithonían niemen pohjoisosia.
Sithonían niemen länsipuolella sijaitsevat Kassándranlahti eli Toronaíoslahti ja Kassándran niemi, ja itäpuolella Singitikóslahti eli Pyhänvuorenlahti ja Áthoksen niemi. Niemen keskiosa on vuoristoinen ja sen korkein vuori on Astrapokaméno (817 m).
Hallinnollisesti niemen alue kuuluu Sithonían kuntaan Chalkidikín alueyksikössä. Niemen suurimmat asutukset ovat Néos Marmaráksen ja Nikítin kaupungit.
Aiheesta muualla

Kuvia tai muita tiedostoja aiheesta Sithonía Wikimedia Commonsissa
Stiernstedt

Stiernstedt on muun muassa seuraavien henkilöiden sukunimi:
August Wilhelm Stiernstedt (1812–1880), ruotsalainen numismaatikko ja valtionheraldikko
Carl Johan Stiernstedt (1686–1753), suomalainen sotilas ja maaherra
Johan Stiernstedt (1653–1722), suomalainen maaherra, Carl Johan Stiernstedtin isä
Marika Stiernstedt (1875–1954), ruotsalainen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Simeulue

Simeulue
| --- | --- |
Sijainti:  Aceh Simeulue Indonesia
Korkein kohta:  485 m
Pinta-ala:  2 310 km²
| --- | --- |
Asukasluku:  82 100
Suurin kaupunki:  Sinabang
muokkaa - muokkaa wikitekstiä - muokkaa Wikidataa
Simeulue on saari Indonesiassa, 150 kilometriä Sumatran saaren länsirannikolta. Suurin osa saaren asukkaista on muslimeja.
Vuoden 2004 Intian valtameren maanjäristyksessä saari oli lähellä järistyksen keskustaa, mutta ihmishenkiä menetettiin yllättävän vähän johtuen siitä, että saaren asukkaat ovat tottuneet maanjäristyksiin ja tsunameihin ja tiesivät lähteä pois rannikolta järistyksen sattuessa. Myös 28. maaliskuuta 2005 Sumatran maanjäristys sattui Simeuluen ja Niasin saaren välissä. Sadan ihmisen kerrotaan menehtyneen.
Simi Awujo

Simi Awujo (s. 23. syyskuuta 2003 Atlanta, Georgia, Yhdysvallat) on kanadalainen jalkapalloilija. Hän edustaa Kanadan naisten jalkapallomaajoukkuetta. Hänen pelipaikkansa on keskikenttäpelaaja.
Ennen nykyistä maajoukkueuraansa Awujo pelasi Yhdysvalloissa nuorisotasolla, kunnes otti itselleen Kanadan kansalaisuuden. Hän liittyi 18-vuotiaana Kanadan alle 20-vuotiaiden maajoukkueeseen ja edusti Kanadaa alle 20-vuotiaiden naisten maailmanmestaruuskilpailuissa Costa Ricassa vuonna 2022.
Sikupilli

| Sikupilli |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Lasnamäe
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  1,35 km²
Väkiluku (1.1.2018):  12 004
 – Väestötiheys:  8 891,9 as./km²
Infobox OKVirheellinen NIMI-arvo: 
Sikupilli on asuinalue (vir. asum) Lasnamäen kaupunginosassa Tallinnassa. Sen pinta-ala on 135 hehtaaria ja sen väkiluku oli 12 004 henkeä 1.1.2018. Vuoden 2014 alussa asuinalueen väestöstä 29 prosenttia oli virolaisia. Sikupilli on saanut pukkihuilua tarkoittavan nimensä luultavasti paikassa ennen vanhaan sijainneen laitumen mukaan.
Aiheesta muualla

Kuvia tai muita tiedostoja aiheesta Sikupilli Wikimedia Commonsissa
Skavstan lentoasema

Skavstan lentoasema (IATA: NYO, ICAO: ESKN), Skavsta Flygplats, sijaitsee Nyköpingin kunnassa, 100 km Tukholmasta etelään. Lentoasema suunniteltiin alun perin sotilastukikohdaksi, mutta se muutettiin siviilikäyttöön vuonna 1984. Nykyisin se palvelee syrjäisen sijaintinsa takia lähinnä rahti- ja halpalentoyhtiöitä. Myös Finnair käytti lyhyen aikaa Skavstaa välilaskupaikkana Helsinki–Boston-reitillään vuonna 2005.[lähde? ] Sittemmin välilaskupaikaksi vaihtui Arlanda.[lähde? ]
Skavsta on Ruotsin ainoa lentoasema, joka on Euroopan alueellisten lentoyhtiöiden liiton jäsen.
Kiitotiet

08/26, 2 878 × 45 m
16/34, 2 039 × 40 m
Lentoyhtiöt

Norwegian (Alicante, Málaga)
WizzAir (Tirana, Belgrad, Banja Luka, Budapest, Bukarest, Gdańsk, Varsova, Krakova, Sofia, Skopje, Tuzla)
Aiheesta muualla

Stockholm-Skavsta Airport
Ruotsin lentoasemat
| --- | --- |
Tukholman lentoasemat:   Arlanda  Bromma  Skavsta  Västerås 
Muut päälentoasemat:   Göteborg-Landvetter  Göteborg City  Malmö  Luulaja  Uumaja 
Muut yli 50 000 matkustajan lentoasemat:   Östersund  Ängelholm-Helsingborg  Sundsvall-Timrå  Visby  Skellefteå  Ronneby  Kalmar  Växjö  Kiiruna  Örnsköldsvik  Jönköping  Halmstad  Örebro  Kristianstad  Norrköping  Linköping  Trollhättan-Vänersborg 
Alueelliset lentoasemat:   Arvidsjaur  Jällivaara  Borlänge  Kramfors  Lycksele  Storuman  Vilhelmina  Hemavan  Oskarhamn  Mora  Sveg  Hultsfred  Pajala  Hagfors  Torsby
Soho

| Soho |
| --- | --- |

Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  City of Westminster
Kaupunginosa:  West End
Koordinaatit:  51°30′47″N, 0°07′52″W
Lähialueet:  Fitzrovia, Covent Garden, St James’s, Mayfair
 fiSoho 
Soho on alue Lontoon West Endissä City of Westminsterin kaupunkipiirissä. Pohjoisessa sitä rajaa Oxford Street, idässä Charing Cross Road, etelässä Coventry Street ja Piccadilly Circus ja lännessä Regent Street. Sen naapurialueita ovat Fitzrovia pohjoisessa, Covent Garden idässä, St James’s etelässä ja Mayfair lännessä.
Soho rakennettiin yläluokan asuinalueeksi 1600-luvun lopussa, mutta sen väestörakenne muuttui työväestö- ja siirtolaisvoittoiseksi 1700-luvun aikana. 1800- ja 1900-luvuilla kaupunginosaa vaivasivat köyhyys ja sosiaaliset ongelmat, kuten prostituutio ja rikollisuus. Soholla oli vielä 1970-luvulla maine Lontoon punaisten lyhtyjen alueena, mutta lupakäytäntöjen tiukentuminen ja keskiluokkaistuminen ovat vähentäneet seksibaarien ja -kauppojen määrää tuntuvasti. Nykyään kaupunginosa tunnetaankin paremmin vilkkaasta yöelämästä ja monipuolisesta viihde- ja ravintolatarjonnasta.
Historia

Keskiajalla nykyisen Sohon alueella oli vielä peltoja, jotka kuuluivat St Gilesin luostarisairaalalle. Englannin luostarilaitoksen lakkauttamisen (1536) jälkeen pellot siirtyivät kruunun omistukseen, ja ylimystö alkoi käyttää niitä metsästysmainaan. Erään teorian mukaan metsästäjät huusivat ajokoirilleen ”soho” nähdessään rusakon, ja tästä keksittiin koko alueen nimeksi Soho Fields.
1670-luvulla Sohosta alettiin rakentaa Lontoon yläluokan asuinaluetta, jonne muuttivat muun muassa Fauconbergin jaarli, Carlislen kreivitär ja Monmouthin herttua. Rakentaminen keskittyi aluksi kolmen aukion – Leicester Squaren, Golden Squaren ja Soho Squaren – ympäristöön, ja koko kaupunginosa oli rakennettu 1700-luvun alkuun mennessä.
Soho onnistui pysymään yläluokan suosiossa vain noin viidenkymmenen vuoden ajan. Se oli etäällä kuninkaallisesta hovista, ja läheiset St James’sin ja Mayfair’n kaupunginosat oli suunniteltu paremmin. Koska Sohon alueellisesta kehittämisestä ei vastannut yksi taho, joka olisi valvonut kiinteistöjen laatua ja käyttötarkoitusta, osa taloista rakennettiin huolimattomasti ja alueelle muutti ihmisiä myös alemmista yhteiskuntaluokista. Asuinrakennusten lomaan ilmestyi verstaita ja liikehuoneistoja, joissa käsityöläiset, kauppiaat ja siirtolaiset saattoivat harjoittaa ammattejaan.
1800-luvulla Sohoa vaivasivat jo köyhyys ja sen mukanaan tuomat sosiaaliset ongelmat. Vuonna 1854 kaupunginosassa puhkesi raju koleraepidemia, jonka lääkäri John Snow onnistui taltuttamaan estämällä asukkaita ottamasta juomavetensä saastuneesta kaivosta. Maailmansotien välisenä aikana Soho tunnettiin uskaliaasta yöelämästään, ja 1950-luvulla sen alueella alkoi ilmetä jengitappeluita, suojelurahan kiristämistä ja prostituutiota. 1960-luvulla Sohosta, erityisesti Carnaby Streetin ympäristöstä, tuli yksi svengaavan Lontoon keskuspaikoista, ja 1970-luvulla alue tunnettiin halvoista seksibaareistaan, joiden toimintaa lupaviranomaiset alkoivat suitsia 1980-luvulla.
Soho veti puoleensa Manner-Euroopasta saapuvia pakolaisia jo alkuvaiheistaan lähtien. Ensimmäisenä sinne asettui kreikkalaisia, joita osmanit olivat alkaneet karkottaa Turkista 1670-luvulla. 1680-luvulla sinne alkoi saapua Ranskasta uskonnollista sortoa pakenevia hugenotteja, joiden määrä kasvoi 1700-luvun alkuun mennessä noin neljännekseen koko kaupunginosan väestöstä. 1800-luvulla Napoleonin kukistumista seurannut nationalistinen liikehdintä aiheutti pakolaisvirtoja, joiden myötä Sohoon tuli muun muassa saksalaisia, italialaisia ja unkarilaisia. 1900-luvulla suurimman siirtolaisryhmän muodostivat kiinalaiset, jotka perustivat Gerrard Streetin ympäristöön Lontoon Chinatownin.
Kaupunkikuva

Soho on kuuluisa vilkkaasta yöelämästään, ja sillä on värikkään, ajoittain levottomankin kaupunginosan maine. Sen alueella sijaitsee monia West Endin pitkäikäisimmistä teattereista, kuten Queen’s Theatre, Prince Edward Theatre ja Prince of Wales Theatre. Ohjelmatarjontaan kuuluu niin musikaaleja, näytelmiä, kabareeta kuin stand up -komiikkaakin. Teatterien lisäksi Sohossa on paljon yökerhoja, pubeja ja baareja, joista monet palvelevat valtavirrasta poikkeavaa asiakaskuntaa – kaupunginosassa on useita burleskiklubeja ja homobaareja, ja se toimii keskuspaikkana monille Lontoon priden tapahtumista.
Wardour Streetillä ja Soho Squarella on elokuvayhtiöiden toimistoja, ja kaupunginosassa toimii myös mainostoimistoja, vaatesuunnittelijoita, musiikkituottajia ja muita luovien alojen yrityksiä. Carnaby Street, Berwick Street ja Kingly Court ovat suosittuja muotikatuja, ja Berwick Streetillä on käyty torikauppaa 1700-luvulta lähtien. Tunnetuimmat merkkiliikkeet sijaitsevat Oxford Streetin ja Regent Streetin varsilla, jossa ovat esimerkiksi suuri lelukauppa Hamleys ja näennäis-tudortyylinen tavaratalo Liberty.
Vielä 1970-luvulla Soho tunnettiin seksibaareistaan ja -kaupoistaan, mutta niiden määrä on vähentynyt tasaisesti Lontoon lupaviranomaisten suitsittua alaa ja pornon siirryttyä internetiin. Poliisi löysi kuitenkin vielä viitteitä prostituutiosta, ihmiskaupasta ja huumeiden myynnistä vuonna 2013 alan liikkeisiin tehdyssä tehoiskussa.